Likumprojekts

**Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā**

Izdarīt Sauszemes transportlīdzekļu īpašnieku civiltiesiskās atbildības obligātās apdrošināšanas likumā (Latvijas Republikas Saeimas un Ministru Kabineta Ziņotājs, 2004, 10. nr.; 2007, 22. nr.; 2008, 23. nr.; Latvijas Vēstnesis, 2011, 161. nr.; 2013, 194. nr.; 2016, 241. nr.; 2017, 250. nr.; 2018, 112. nr.) šādus grozījumus:

1. Aizstāt visā likumā vārdus "līzinga ņēmējs" (attiecīgā locījumā) ar vārdiem "transportlīdzekļa reģistrācijas apliecībā norādītais transportlīdzekļa turētājs" (attiecīgā locījumā).

2.  3. pantā:

izteikt panta nosaukumu šādā redakcijā:

"**3. pants.** **Obligātās apdrošināšanas objekts un pienākums**";

izteikt otro daļu šādā redakcijā:

"(2) Īpašnieka civiltiesisko atbildību par katru ceļu satiksmē lietoto transportlīdzekli apdrošina ikviens transportlīdzekļa īpašnieks, noslēdzot apdrošināšanas līgumu. Ja īpašnieks nodevis lietošanā citai personai transportlīdzekli, par kuru nav noslēgts apdrošināšanas līgums vai transportlīdzekļa lietošanas laikā ir beidzies apdrošināšanas līguma termiņš, apdrošināšanas līgumu īpašnieka vārdā slēdz transportlīdzekļa tiesīgais lietotājs, bet transportlīdzekļa īpašnieks nav atbrīvots no pienākuma noslēgt apdrošināšanas līgumu (izņemot šā panta trešajā daļā minētās personas), ja to nav noslēdzis transportlīdzekļa tiesīgais lietotājs.";

papildināt pantu ar trešo daļu šādā redakcijā:

"(3) Šā panta otrajā daļā noteiktā apdrošināšanas pienākuma nav:

1) transportlīdzekļa tiesīgajam lietotājam, kas ir darba tiesiskajās vai dienesta attiecībās ar transportlīdzekļa īpašnieku vai – transportlīdzekļa līzinga gadījumā – ar transportlīdzekļa reģistrācijas apliecībā norādīto transportlīdzekļa turētāju;

2) transportlīdzekļa īpašniekam, kurš normatīvajos aktos noteiktajā kārtībā no uzskaites noņemtu transportlīdzekli nodevis tirdzniecības uzņēmumam (komersantam) tirdzniecībai;

3) transportlīdzekļa īpašniekam, kurš nodevis transportlīdzekli līzingā citai personai;

4) personai, kas ar tirdzniecībai paredzētu transportlīdzekli, kuru tirdzniecības uzņēmums (komersants) normatīvajos aktos par transportlīdzekļu tirdzniecību noteiktajā kārtībā aprīkojis ar tirdzniecības numura zīmēm, piedalās ceļu satiksmē izmēģinājuma braucienā."

3.  5. pantā:

aizstāt pirmās daļas 2. punktā vārdus "citā valstī" ar vārdiem "Eiropas Ekonomikas zonas valstī vai Šveices Konfederācijā";

izteikt pirmās daļas 5. punktu šādā redakcijā:

"5) tirdzniecībai paredzētu transportlīdzekli, kuru tirdzniecības uzņēmums (komersants) normatīvajos aktos par transportlīdzekļu tirdzniecību noteiktajā kārtībā aprīkojis ar tirdzniecības numura zīmēm."

4.  6. pantā:

papildināt pirmo daļu pēc vārdiem "Eiropas Ekonomikas zonas valsts" ar vārdiem "vai Šveices Konfederācija";

papildināt otro daļu ar vārdiem "un Šveices Konfederācijā".

5.  9. pantā:

aizstāt pirmās daļas 3. punktā vārdus "citā valstī" ar vārdiem "Eiropas Ekonomikas zonas valstī vai Šveices Konfederācijā";

izteikt pirmās daļas 6. punktu šādā redakcijā:

"6) tirdzniecības uzņēmums (komersants) standartlīgumu slēdz attiecībā uz tirdzniecībai paredzētiem transportlīdzekļiem, ko tas normatīvajos aktos par transportlīdzekļu tirdzniecību noteiktajā kārtībā aprīkojis ar tirdzniecības numura zīmēm. Šādā gadījumā standartlīgumu slēdz uz laiku, līdz kuram atbilstoši Transportlīdzekļu un to vadītāju valsts reģistra datiem ir derīga tirdzniecības numura zīme, vai uz 12 mēnešiem ar Valsts tehniskās uzraudzības aģentūras izsniegtajām tirdzniecības numura zīmēm aprīkotajiem tirdzniecībai paredzētajiem transportlīdzekļiem.";

izteikt ceturto daļu šādā redakcijā:

"(4) Apdrošināšanas līgums stājas spēkā tā noslēgšanas brīdī vai apdrošināšanas līgumā noteiktajā laikā, bet ne vēlāk kā triju mēnešu laikā pēc tā noslēgšanas. Ja apdrošināšanas līgums stājas spēkā līdz pulksten 12.00, tad, aprēķinot līguma termiņa beigas, līguma spēkā stāšanās diena ieskaitāma, bet, ja līgums noslēgts pulksten 12.00 vai vēlāk, – nav ieskaitāma."

6.  9.1pantā:

izteikt pirmās daļas 2. punkta "b" apakšpunktu šādā redakcijā:

"b) dati, kas norādīti transportlīdzekļu tirdzniecībai reģistrēta tirdzniecības uzņēmuma (komersanta) izsniegtajā īpašumtiesību apliecībā vai citos dokumentos, kuri apliecina transportlīdzekļa īpašnieka īpašumtiesības, ja transportlīdzeklis atsavināts Latvijas Republikā vai ja tas atsavināts vai noņemts no uzskaites Eiropas Ekonomikas zonas valstī vai Šveices Konfederācijā, lai to izvestu no attiecīgās valsts un reģistrētu Latvijas Republikā,";

izteikt pirmās daļas 2. punkta "e" apakšpunktu šādā redakcijā:

"e) dati, kas norādīti transportlīdzekļu tirdzniecībai paredzētā reģistrā, ja tirdzniecības uzņēmums (komersants) standartlīgumu slēdz attiecībā uz tirdzniecībai paredzētiem transportlīdzekļiem, ko tas normatīvajos aktos par transportlīdzekļu tirdzniecību noteiktajā kārtībā aprīkojis ar tirdzniecības numura zīmēm.";

papildināt pirmās daļas 2. punktu ar "f" apakšpunktu šādā redakcijā:

"f) dati, kas norādīti transportlīdzeklim izsniegtā licences kartītē pasažieru komercpārvadājumiem ar vieglo transportlīdzekli".

7.  10. pantā:

izteikt pirmās daļas ievaddaļu šādā redakcijā:

"(1) Apdrošināšanas līgums izbeidzas pirms termiņa – ar pieteikumā norādīto laiku, bet ne agrāk kā ar pieteikuma iesniegšanas brīdi, ja transportlīdzekļa īpašnieks vai – transportlīdzekļa līzinga gadījumā – transportlīdzekļa reģistrācijas apliecībā norādītais transportlīdzekļa turētājs (ja tas noslēdzis attiecīgo apdrošināšanas līgumu) iesniedz apdrošinātājam rakstveida pieteikumu par apdrošināšanas līguma izbeigšanu pirms termiņa un pieteikumam pievieno līguma izbeigšanas pamatojumu – pierādījumus, kas apstiprina vienu no šādiem nosacījumiem:";

izteikt pirmās daļas 4. punktu šādā redakcijā:

"4) tiek likvidēta juridiskā persona – transportlīdzekļa īpašnieks vai – transportlīdzekļa līzinga gadījumā – transportlīdzekļa reģistrācijas apliecībā norādītais transportlīdzekļa turētājs;";

papildināt pirmo daļu ar 5., 6., 7. un 8. punktu šādā redakcijā:

"5) tiek mainīts transportlīdzekļa īpašnieka vai – transportlīdzekļa līzinga gadījumā – transportlīdzekļa reģistrācijas apliecībā norādītā transportlīdzekļa turētāja nosaukums (juridiskai personai) vai vārds vai uzvārds (fiziskai personai);

6) apdrošinātājam anulēta licence sauszemes transportlīdzekļu īpašnieku civiltiesiskās atbildības obligātās apdrošināšanas veikšanai;

7) normatīvajos aktos noteiktajā kārtībā uzsākta apdrošinātāja likvidācija;

8) transportlīdzeklim mainās transportlīdzekļa identifikācijas numurs, transportlīdzekli pārreģistrējot Ceļu satiksmes drošības direkcijā vai Valsts tehniskās uzraudzības aģentūrā.";

izteikt piektās daļas ievaddaļu šādā redakcijā:

"(5) Izbeidzot apdrošināšanas līgumu pirms termiņa, transportlīdzekļa īpašniekam vai – transportlīdzekļa līzinga gadījumā – transportlīdzekļa reģistrācijas apliecībā norādītajam transportlīdzekļa turētājam (ja tas noslēdzis attiecīgo apdrošināšanas līgumu) ir tiesības uz to iemaksātās apdrošināšanas prēmijas daļu, kura atbilst:";

izteikt piektās daļas 2. punktu šādā redakcijā:

"2) atlikušajam laikposmam, skaitot no līguma izbeigšanas dienas, ja līgums tiek izbeigts šā panta pirmās daļas 2., 3., 4., 5., 6., 7. vai 8. punktā minēto apstākļu dēļ un ja, pamatojoties uz attiecīgo līgumu, nav pieteikta apdrošināšanas atlīdzības izmaksa.";

izteikt sesto un 6.1daļu šādā redakcijā:

"(6) Neatkarīgi no tā, vai apdrošināšanas līgumā norādītais transport­līdzekļa īpašnieks vai – transportlīdzekļa līzinga gadījumā – transportlīdzekļa reģistrācijas apliecībā norādītais transportlīdzekļa turētājs ir iesniedzis pieteikumu par apdrošināšanas līguma izbeigšanu, apdrošināšanas līgums uzskatāms par izbeigtu ar brīdi, kad:

1) transportlīdzeklim mainās īpašnieks:

a) transportlīdzeklis pārreģistrēts Ceļu satiksmes drošības direkcijā vai Valsts tehniskās uzraudzības aģentūrā,

b) pamatojoties uz transportlīdzekļu tirdzniecībai reģistrēta tirdzniecības uzņēmuma (komersanta) izsniegtu īpašumtiesību apliecību vai uz citiem dokumentiem, kuri nepārprotami apliecina transportlīdzekļa īpašnieka īpašum­tiesības, bet transportlīdzeklis vēl nav pārreģistrēts Ceļu satiksmes drošības direkcijā vai Valsts tehniskās uzraudzības aģentūrā;

2) transportlīdzeklis, kam ir ārvalsts numura zīme, tiek reģistrēts Latvijas Republikā;

3) transportlīdzeklim izsniegta tranzīta numura karte;

4) transportlīdzeklim izsniegtas taksometra numura zīmes;

5) transportlīdzeklim izsniegta licences kartīte pasažieru komercpārva­dājumiem ar vieglo transportlīdzekli;

6) transportlīdzeklim izsniegts apliecinājums par transportlīdzekļa norakstīšanu;

7) transportlīdzekļa līzinga gadījumā – mainās transportlīdzekļa reģistrā­cijas apliecībā norādītais transportlīdzekļa turētājs;

8) transportlīdzeklis normatīvajos aktos noteiktajā kārtībā ir nodots tirdzniecībā tirdzniecības uzņēmumam (komersantam) un par to ir izdarīta atzīme transportlīdzekļu reģistrā.

(61) Ja apdrošināšanas līgums ir izbeidzies kādā no šā panta sestajā daļā minētajiem gadījumiem un transportlīdzekļa īpašnieks vai – transportlīdzekļa līzinga gadījumā – transportlīdzekļa reģistrācijas apliecībā norādītais transport­līdzekļa turētājs iesniedz apdrošinātājam rakstveida pieteikumu par iemaksātās apdrošināšanas prēmijas daļas atmaksu, attiecīgajam transportlīdzekļa īpašniekam vai transportlīdzekļa turētājam (ja tas noslēdzis attiecīgo apdrošināšanas līgumu) ir tiesības uz to iemaksātās apdrošināšanas prēmijas daļu, kura atbilst atlikušajam laikposmam no pieteikuma iesniegšanas dienas līdz apdrošināšanas līguma termiņa beigām un no kuras atskaitīti ne vairāk kā pieci procenti no apdrošināšanas prēmijas daļas par atlikušo periodu, ja, pamatojoties uz attiecīgo līgumu, nav pieteikta apdrošināšanas atlīdzības izmaksa.";

izteikt septītās daļas 1. punktu šādā redakcijā:

"1) transportlīdzekļa līzinga gadījumiem, ja transportlīdzeklis tiek pārreģistrēts un tiek izpildīts kāds no šādiem nosacījumiem:

a) transportlīdzekļa reģistrācijas apliecībā norādītais transportlīdzekļa turētājs kļūst par transportlīdzekļa īpašnieku,

b) transportlīdzekļa reģistrācijas apliecībā norādītais transportlīdzekļa īpašnieks kļūst par transportlīdzekļa turētāju,

c) mainās transportlīdzekļa reģistrācijas apliecībā norādītais transport­līdzekļa īpašnieks, nemainot transportlīdzekļa reģistrācijas apliecībā norādīto transportlīdzekļa turētāju;".

8. Izteikt 13. panta otro daļu šādā redakcijā:

"(2) Slēdzot apdrošināšanas līgumu, apdrošināšanas prēmijas apmēra noteikšanai transportlīdzekļa līzinga gadījumā transportlīdzekļa reģistrācijas apliecībā norādītais transportlīdzekļa turētājs tiek pielīdzināts transportlīdzekļa īpašniekam."

9.  15. pantā:

aizstāt pirmās daļas 1. punktā skaitli "5 000 000" ar skaitli "5 210 000";

aizstāt pirmās daļas 2. punktā skaitli "1 000 000" ar skaitli "1 050 000".

10.  17. pantā:

aizstāt trešās daļas pirmajā teikumā vārdus "Eiropas Ekonomikas zonas valstī" ar vārdiem "Eiropas Ekonomikas zonas valstī un Šveices Konfederācijā";

aizstāt trešās daļas otrajā teikumā vārdus "Eiropas Ekonomikas zonas valsts" ar vārdiem "Eiropas Ekonomikas zonas valsts vai Šveices Konfederācijas";

aizstāt piektās daļas 2. punktā vārdus "novēršanai un profilakses" ar vārdu "novēršanas";

izteikt septīto daļu šādā redakcijā:

"(7) Apdrošinātājs arī pēc tam, kad vairs nav Transportlīdzekļu apdrošinātāju biroja biedrs:

1) pilda savas saistības un sedz administratīvos izdevumus, kas radušies laikā, kad tas bija Transportlīdzekļu apdrošinātāju biroja biedrs;

2) ievēro visus normatīvos aktus, tai skaitā Transportlīdzekļu apdrošinātāju biroja izdotos attiecībā uz apdrošināšanas atlīdzības regulēšanas procesu, līdz brīdim, kamēr tas, pamatojoties uz noslēgtajiem apdrošināšanas līgumiem, administrē pieteiktos apdrošināšanas gadījumus."

11. Papildināt 18. pantu ar otro daļu šādā redakcijā:

"(2) Tiesība uz apdrošināšanas atlīdzību par personai nodarītajiem nemateriālajiem zaudējumiem (nemantisko kaitējumu) ir personiska.";

uzskatīt līdzšinējo tekstu par panta pirmo daļu.

12. Papildināt 19. pantu ar ceturto daļu šādā redakcijā:

"(4) Ja trešā persona uzskata, ka tai nodarītie zaudējumi naudas izteiksmē ir lielāki nekā atbilstoši šā panta trešajai daļai aprēķinātā apdrošināšanas atlīdzība, tai ir tiesības vērsties pie apdrošinātāja vai Transportlīdzekļu apdrošinātāju biroja (ja apdrošināšanas atlīdzība izmaksājama no Garantijas fonda) ar lūgumu pārskatīt pieņemto lēmumu par apdrošināšanas atlīdzību, ja nepieciešams, vēršoties tiesā ar prasības pieteikumu pret apdrošinātāju vai Transportlīdzekļu apdrošinātāju biroju."

13. Izteikt 20. panta pirmo daļu šādā redakcijā:

"(1) Zaudējumi sakarā ar cietušās personas ārstēšanu ir:

1) izdevumi, kas saistīti ar neatliekamās medicīniskās palīdzības brigādes sniegto palīdzību cietušajai personai, cietušās personas nogādāšanu, ievietošanu, uzturēšanu, diagnostiku, ārstēšanu un rehabilitāciju ārstniecības un medicīniskās rehabilitācijas iestādē (ieskaitot ceļa izdevumus, apmeklējot ārstniecības vai medicīniskās rehabilitācijas iestādi), cietušās personas kopšanu, ārstniecisko līdzekļu iegādi, ārstniecisko uzturu, ārstēšanos mājas apstākļos (ieskaitot ceļa izdevumus, apmeklējot ārstniecības vai medicīniskās rehabilitācijas iestādi), kā arī protezēšanu, endoprotezēšanu un tehnisko palīglīdzekļu iegādi vai nomu;

2) tās personas šā likuma 21. pantā noteiktajā kārtībā aprēķinātie nesaņemtie ienākumi par ārstniecības iestādes apliecināto darbnespējas laiku, kura kopj ceļu satiksmes negadījumā cietušo bērnu."

14. Izteikt 21. panta otro un trešo daļu šādā redakcijā:

"(2) Nesaņemtos ienākumus veido:

1) cietušajai personai, kura ceļu satiksmes negadījuma brīdī uzskatāma par darba ņēmēju, – normatīvajos aktos noteiktajā kārtībā aprēķinātā cietušās personas vidējā izpeļņa, no kuras atskaitīti nodokļi (ja tādi maksājami) un pēc veselības kaitējuma nodarīšanas cietušajai personai piešķirtā slimības nauda un slimības pabalsti;

2) cietušajai personai, kura ceļu satiksmes negadījuma brīdī nav uzskatāma par darba ņēmēju, bet gūst ienākumus, – summa, kura aprēķināta, iepriekšējo 12 mēnešu ienākumu summu dalot ar mēnešu skaitu, un no kuras atskaitīti nodokļi (ja tādi maksājami) un pēc veselības kaitējuma nodarīšanas cietušajai personai piešķirtie slimības pabalsti.

(3) Apdrošinātājs vai Transportlīdzekļu apdrošinātāju birojs cietušās personas darba devējam atlīdzina cietušajai personai izmaksāto slimības naudu par cietušās personas pārejošas darbnespējas laiku, kuru apliecina darbnespējas lapa, un darba devēja samaksāto iedzīvotāju ienākuma nodokli un sociālās apdrošināšanas obligātās iemaksas cietušās personas pārejošas darbnespējas laikā."

15.  22. pantā:

izteikt ceturto daļu šādā redakcijā:

"(4) Ja cietušajai personai, kurai ir darbspēju zaudējums, ir iespēja vienreizējā kārtā apgūt profesiju, lai gūtu ienākumus no darba, kas ir savienojams ar tās pašreizējo veselības stāvokli, apdrošinātājs vai Transportlīdzekļu apdrošinātāju birojs pēc vienošanās ar cietušo personu sedz mācību maksu:

1) par profesionālās izglītības apguvi – personai, kura ceļu satiksmes negadījuma brīdī ir nepilngadīga vai mācās vispārējās, profesionālās vai augstākās izglītības iestādē un nav apguvusi profesiju;

2) par profesionālās izglītības apguvi, ja attiecīgās profesionālās izglītības pakāpe nav augstāka par to izglītības pakāpi, kāda cietušajai personai bija ceļu satiksmes negadījuma brīdī, – personai, kura ir apguvusi profesiju.";

papildināt pantu ar piekto daļu šādā redakcijā:

"(5) Mācību maksu par šā likuma 22. panta ceturtajā daļā minētās profesionālās izglītības apguvi ārpus ceļu satiksmes negadījumā cietušās personas dzīvesvietas valsts apdrošinātājs vai Transportlīdzekļu apdrošinātāju birojs atlīdzina, ja minētās izglītības apguve ir pamatota un iepriekš rakstveidā saskaņota ar apdrošinātāju vai Transportlīdzekļu apdrošinātāju biroju."

16.  23. pantā:

izteikt pirmās daļas 1. punkta "b" apakšpunktu šādā redakcijā:

"b) kamēr viņi mācās vispārējās, profesionālās vai augstākās izglītības iestādēs pilna laika klātienē, bet ne ilgāk kā līdz 24 gadu vecumam vai neatkarīgi no vecuma, ja pirms pilngadības sasniegšanas viņi kļuvuši par personām ar invaliditāti;";

izteikt pirmās daļas 2. punkta "b" apakšpunktu šādā redakcijā:

"b) kamēr viņi mācās vispārējās, profesionālās vai augstākās izglītības iestādēs pilna laika klātienē, bet ne ilgāk kā līdz 24 gadu vecumam, ja viņiem nav darbspējīgu vecāku, vai neatkarīgi no vecuma, ja viņiem nav darbspējīgu vecāku un pirms pilngadības sasniegšanas viņi kļuvuši par personām ar invaliditāti;".

17. Izteikt 24. panta otro daļu šādā redakcijā:

"(2) Apdrošinātājs vai Transportlīdzekļu apdrošinātāju birojs atlīdzina valsts budžeta un pašvaldību budžetu līdzekļus, kas samaksāti valsts sociālās apdrošināšanas pakalpojumu (ieskaitot samaksāto iedzīvotāju ienākuma nodokli) un valsts sociālo pabalstu veidā saistībā ar ceļu satiksmes negadījumā cietušajām personām."

18. Izteikt 27. panta otro daļu šādā redakcijā:

"(2) Ja transportlīdzekļa īpašnieks piekrīt transportlīdzekļa atzīšanai par bojā gājušu, zaudējumu atlīdzību izmaksā apmērā, kas atbilst transportlīdzekļa vērtībai pirms ceļu satiksmes negadījuma, kā arī atlīdzina izdevumus par izziņu, kas apliecina numurētā agregāta piederību, izdevumus par transportlīdzekļa noņemšanu no uzskaites normatīvajos aktos noteiktajā apmērā un izdevumus par transportlīdzekļa atlieku nogādāšanu transportlīdzekļu apstrādes uzņēmumā. Tiesības uz transportlīdzekļa atliekām iegūst apdrošinātājs vai Transportlīdzekļu apdrošinātāju birojs. Izdevumus par transportlīdzekļa atlieku nogādāšanu transportlīdzekļu apstrādes uzņēmumam atlīdzina personai, kas attiecīgās atliekas tur nogādājusi un iesniegusi attiecīgus dokumentus."

19.  31. pantā:

aizstāt trešajā daļā vārdus "Eiropas Ekonomikas zonas valstī" ar vārdiem "Eiropas Ekonomikas zonas valstī vai Šveices Konfederācijā";

aizstāt trešajā daļā vārdus "attiecīgās valsts" ar vārdiem "attiecīgās valsts apdrošinātāja";

izslēgt trešajā daļā vārdus "vai tā pilnvaroto pārstāvi";

papildināt pantu ar divpadsmito daļu šādā redakcijā:

"(12) Ja ir stājies spēkā gala nolēmums kriminālprocesā vai iestājies kriminālatbildības noilgums un, izvērtējot ceļu satiksmes negadījuma apstākļus, ir noskaidrots zaudējumus nodarījušais transportlīdzeklis, bet nav iespējams noskaidrot zaudējumus nodarījušā transportlīdzekļa vadītāju un zaudējumus nodarījušā transportlīdzekļa īpašnieks vai transportlīdzekļa reģistrācijas apliecībā norādītais transportlīdzekļa turētājs (ja transportlīdzekļa īpašnieks ir juridiska persona) vai – transportlīdzekļa līzinga gadījumā – transportlīdzekļa reģistrācijas apliecībā norādītais transportlīdzekļa turētājs ceļu satiksmes negadījuma brīdī:

1) ir atradies zaudējumus nodarījušajā transportlīdzeklī, pieņem, ka tas ir bijis zaudējumus nodarījušā transportlīdzekļa vadītājs, ja tas nav sniedzis informāciju par šā transportlīdzekļa vadītāju un nav pierādīts pretējais;

2) nav atradies zaudējumus nodarījušajā transportlīdzeklī, visām zaudējumus nodarījušajā transportlīdzeklī esošajām cietušajām personām izmaksā apdrošināšanas atlīdzību, kas proporcionāli samazināma par to zaudējumu apmēru, kuri nav atlīdzināmi zaudējumus nodarījušā transportlīdzekļa vadītājam atbilstoši transportlīdzekļa vadītāja atbildības pakāpei, ja vien nav noskaidrots, ka kāda no cietušajām personām noteikti nav bijusi zaudējumus nodarījušā transportlīdzekļa vadītājs."

20.  35. pantā:

izteikt 14. punktu šādā redakcijā:

"14) transportlīdzekļa līzinga gadījumā – transportlīdzekļa reģistrācijas apliecībā norādītā transportlīdzekļa turētāja mantai un saskaņā ar līzinga līgumu lietotajiem transportlīdzekļiem nodarītos zaudējumus, kas radušies ceļu satiksmes negadījumā, kurā iesaistīti transportlīdzekļi, kas līzingā nodoti vienai un tai pašai personai, kura Ceļu satiksmes drošības direkcijas Transportlīdzekļu un to vadītāju valsts reģistrā vai Valsts tehniskās uzraudzības aģentūras Traktortehnikas un tās vadītāju informatīvajā sistēmā ir norādīta kā transportlīdzekļu turētājs;";

papildināt pantu ar 15. punktu šādā redakcijā:

"15) zaudējumus, kuri nodarīti ar transportlīdzekli, kas izmantots terorakta veikšanai."

21.  36. pantā:

papildināt pantu ar 3.1daļu šādā redakcijā:

"(31) Transportlīdzekļa īpašniekam vai – transportlīdzekļa līzinga gadījumā – transportlīdzekļa reģistrācijas apliecībā norādītajam transportlīdzekļa turētājam ir pienākums pēc ceļu satiksmes negadījuma sniegt informāciju par ceļu satiksmes negadījuma apstākļiem un transportlīdzekļa vadītāju apdrošinātājam vai Transportlīdzekļu apdrošinātāju birojam piecu dienu laikā pēc pieprasījuma saņemšanas."

22.  37. pantā:

izteikt trešās daļas pirmo teikumu šādā redakcijā:

"Veikt transportlīdzekļa tehnisko ekspertīzi sakarā ar transportlīdzeklim nodarīto bojājumu Latvijas Republikā ir tiesīgs Transportlīdzekļu apdrošinātāju biroja sertificēts eksperts, kurš tehniskās ekspertīzes veikšanas procesā var iesaistīt arī citu personu, par kuras rīcību atbild attiecīgais sertificētais eksperts.";

izteikt ceturto daļu šādā redakcijā:

"(4) Ja citā valstī reģistrēts transportlīdzeklis bijis iesaistīts ceļu satiksmes negadījumā Latvijas Republikā, eksperts ir tiesīgs izvērtēt citas valsts kompetentas personas sagatavoto transportlīdzekļa zaudējumu novērtēšanas dokumentāciju un, ja tā ir pamatota, aprēķināt radušos zaudējumus, ņemot vērā transportlīdzekļa remonta izmaksas valstī, kur tas remontējams vai remontēts, vai zaudējumus par transportlīdzekļa bojāeju."

23. Izteikt 38. panta ceturto daļu šādā redakcijā:

"(4) Personai, kura pretendē saņemt apdrošināšanas atlīdzību par personai nodarītajiem zaudējumiem, tiesības celt prasību pret apdrošinātāju vai Transportlīdzekļu apdrošinātāju biroju par personai nodarītajiem materiālajiem un nemateriālajiem zaudējumiem izbeidzas, ja tās nav pieteiktas triju gadu laikā no apdrošināšanas gadījuma iestāšanās.";

24. Papildināt 39. pantu ar 4.1 daļu šādā redakcijā:

"(41) Visas saistību tiesības, kas pieder apdrošinājuma ņēmējam, apdrošinātajam, apdrošinātājam vai jebkurai citai personai, izbeidzas, ja tiesīgā persona tās pienācīgi neizlieto triju gadu laikā un šajā likumā nav noteikts cits noilguma termiņš*.* Prasības noilguma termiņa tecējums tiek regulēts saskaņā ar Civillikumu."

25.  41. pantā:

izteikt pirmās daļas 1. punkta "b" apakšpunktu šādā redakcijā:

"b) vadījis transportlīdzekli bez attiecīgā transportlīdzekļa vadīšanas tiesībām,";

papildināt pirmās daļas 1. punktu ar "f" apakšpunktu šādā redakcijā:

"f) vadījis transportlīdzekli, kas iegūts ar prettiesiskām darbībām;";

papildināt pirmās daļas 2. punktu ar "a1" apakšpunktu šādā redakcijā:

"a1) tas pēc apdrošinātāja pieprasījuma nav iesniedzis viņam aizpildītu saskaņoto paziņojumu vai nav sniedzis informāciju par ceļu satiksmes negadījuma apstākļiem (tai skaitā par transportlīdzekļa vadītāju), lai apdrošinātājs varētu pārliecināties par ceļu satiksmes negadījuma apstākļiem,";

izslēgt pirmās daļas 2. punkta "b" un "b1" apakšpunktu;

papildināt pirmās daļas 2. punktu ar "c1" apakšpunktu šādā redakcijā:

"c1) ja konstatēts kāds no šā panta pirmās daļas 1. punkta "a", "b", "c", "d", "d1" vai "e" apakšpunktā noteiktajiem priekšnosacījumiem regresa prasību tiesību izmantošanai pret transportlīdzekļa vadītāju, bet transportlīdzekļa vadītājs atrodas prombūtnē (ārpus valsts robežām), nav zināma viņa dzīvesvieta vai pilnīga zaudējumu piedziņa no viņa nav iespējama,";

izteikt pirmās daļas 5. punktu šādā redakcijā:

"5) tirdzniecības uzņēmumu (komersantu), ja tas nav ievērojis kārtību, kādā tirdzniecībai paredzētie transportlīdzekļi piedalās ceļu satiksmē;";

papildināt pirmo daļu ar 6. punktu šādā redakcijā:

"6) personu, kas transportlīdzekli ieguvusi ar prettiesiskām darbībām.";

izteikt otrās daļas 2. punktu šādā redakcijā:

"2) transportlīdzekļa vadītāju, ja transportlīdzeklis iegūts ar prettiesiskām darbībām, vai personu, kas transportlīdzekli ieguvusi ar prettiesiskām darbībām;";

papildināt otro daļu ar 10. punktu šādā redakcijā:

"10) tirdzniecības uzņēmumu (komersantu), kura normatīvajos aktos noteiktajā kārtībā tirdzniecībai pieņemtais transportlīdzeklis nodarījis zaudējumu un kurš nav apdrošinājis īpašnieka civiltiesisko atbildību.";

izteikt piekto daļu šādā redakcijā:

"(5) Ja apdrošinātājs vai Transportlīdzekļu apdrošinātāju birojs ir veicis apdrošināšanas atlīdzības izmaksu, bet pēc tam ir konstatēti fakti, kas nebija zināmi, bet kuriem būtu bijusi būtiska nozīme, pieņemot lēmumu par apdrošināšanas atlīdzības izmaksu, tad apdrošinātājam vai Transportlīdzekļu apdrošinātāju birojam ir tiesības pieprasīt, lai apdrošināšanas atlīdzības saņēmējs atmaksā nepamatoti izmaksāto apdrošināšanas atlīdzību vai tās daļu, pamatojoties uz Civillikumā noteiktajām atprasījuma tiesībām.";

papildināt pantu ar sesto daļu šādā redakcijā:

"(6) Transportlīdzekļu apdrošinātāju birojs ir tiesīgs iesniegt regresa prasību par izmaksātās apdrošināšanas atlīdzības un šā likuma 51. panta trešās daļas 1. punktā minēto izdevumu atlīdzināšanu šajā pantā minētajos gadījumos."

26. Izslēgt 44. panta otrās daļas 6. punktā vārdu un skaitli "un 50.1".

27. Izteikt 49. panta pirmo daļu šādā redakcijā:

"(1) Finanšu ministrs ieceļ amatā un atbrīvo no amata konsultatīvajā padomē šādu institūciju un organizāciju pārstāvjus: pa vienam pārstāvim no Finanšu ministrijas, Finanšu un kapitāla tirgus komisijas, Valsts policijas, Ceļu satiksmes drošības direkcijas, Satiksmes ministrijas, Zemkopības ministrijas, Latvijas automoto biedrības, Latvijas starptautisko autopārvadātāju asociācijas "Latvijas auto", Latvijas Pasažieru autopārvadātāju asociācijas, biedrības "Auto Asociācija", Valsts tehniskās uzraudzības aģentūras, Latvijas Apdrošināšanas brokeru asociācijas un Latvijas Nacionālās kravas ekspeditoru un loģistikas asociācijas, kā arī – proporcionāli minēto institūciju un organizāciju skaitam – Transportlīdzekļu apdrošinātāju biroja pilnvarotus apdrošinātājus, kas saņēmuši atļauju nodarboties ar sauszemes transportlīdzekļu īpašnieku civiltiesiskās atbildības obligāto apdrošināšanu, un Transportlīdzekļu apdrošinātāju biroja valdes priekšsēdētāju."

28. Izteikt 50. pantu šādā redakcijā:

"**50. pants. Informācijas sniegšana**

(1) Transportlīdzekļu apdrošinātāju birojs sniedz informāciju par:

1) iepriekšējā civiltiesiskās atbildības obligātās apdrošināšanas laikposmā, kas nav mazāks par pēdējiem pieciem gadiem, noslēgtajiem apdrošināšanas līgumiem un atbilstoši šiem līgumiem sakarā ar apdrošināšanas gadījumu iesniegto pieteikumu skaitu, uz kuru pamata veikta apdrošināšanas atlīdzības izmaksa, – 15 dienu laikā pēc transportlīdzekļa īpašnieka vai – transportlīdzekļa līzinga gadījumā – transportlīdzekļa reģistrācijas apliecībā norādītā transportlīdzekļa turētāja pieprasījuma;

2) apdrošināšanas līguma spēkā esību – pēc transportlīdzekļa īpašnieka vai – transportlīdzekļa līzinga gadījumā – transportlīdzekļa reģistrācijas apliecībā norādītā transportlīdzekļa turētāja vai ceļu satiksmes negadījumā iesaistītās personas pieprasījuma;

3) ceļu satiksmes negadījumā zaudējumu nodarījušā transportlīdzekļa īpašnieka civiltiesiskās atbildības apdrošinātāju un tā prasību kārtošanas pārstāv­jiem pēc ceļu satiksmes negadījumā iesaistītās personas pieprasījuma, ja ceļu satiksmes negadījums noticis:

a) Eiropas Ekonomikas zonas valstī vai Šveices Konfederācijā un zaudējumus nodarījis transportlīdzeklis, kas parasti atrodas Latvijas Republikā,

b) Latvijas Republikā vai ārvalstī un zaudējumus nodarījis transport­līdzeklis, kas parasti atrodas ārvalstīs;

4) ceļu satiksmes negadījumā zaudējumu nodarījušā transportlīdzekļa īpašnieku vai tiesīgo lietotāju – 30 dienu laikā pēc trešās personas pieprasījuma, ja trešajai personai ir likumīgas intereses iegūt šo informāciju;

5) apdrošinātājiem, pie kuriem iespējams noslēgt apdrošināšanas līgumu tiešsaistē apdrošinātāju datu apstrādes sistēmās pēc transportlīdzekļa īpašnieka vai – transportlīdzekļa līzinga gadījumā – transportlīdzekļa reģistrācijas apliecībā norādītā transportlīdzekļa turētāja pieprasījuma;

6) apdrošināšanas līguma prēmijas piemaksas vai atlaides klasi – pēc transportlīdzekļa īpašnieka vai – transportlīdzekļa līzinga gadījumā – transport­līdzekļa reģistrācijas apliecībā norādītā transportlīdzekļa turētāja pieprasījuma;

7) zaudējumiem sakarā ar transportlīdzekļa bojājumu par laikposmu, kamēr transportlīdzeklis ir reģistrēts Latvijas Republikā, – pēc transportlīdzekļa īpašnieka vai – transportlīdzekļa līzinga gadījumā – transportlīdzekļa reģistrācijas apliecībā norādītā transportlīdzekļa turētāja pieprasījuma.

(2) Transportlīdzekļu apdrošinātāju birojs šā panta pirmās daļas 1. un 4. punktā minēto informāciju sniedz pēc šā panta pirmās daļas 1. un 4. punktā minēto personu pieprasījuma saņemšanas. Šā panta pirmās daļas 2., 3., 5., 6. un 7. punktā minētā informācija ir pieejama Transportlīdzekļu apdrošinātāju biroja tīmekļvietnē pēc šā panta pirmās daļas 2., 3., 5., 6. un 7. punktā minēto personu pieprasījuma saņemšanas.

(3) Par šā panta pirmās daļas 1. un 7. punktā minētās informācijas sagatavošanu Transportlīdzekļu apdrošinātāju birojam ir tiesības pieprasīt maksu, kas nepārsniedz informācijas sagatavošanas izdevumus. Šā panta pirmās daļas 2., 3., 4., 5. un 6. punktā minētās informācijas sagatavošana ir bez maksas."

29. Izslēgt 50.1pantu.

30.  51. pantā:

izslēgt pirmās daļas 4. punktu;

izteikt trešās daļas 1. punktu šādā redakcijā:

"1) izdevumus par atlīdzības lietas administrēšanu vai citām prasības nokārtošanai nepieciešamajām darbībām, ja saskaņā ar šo likumu Transport­līdzekļu apdrošinātāju birojs pieņem lēmumu par apdrošināšanas atlīdzības izmaksu vai atteikumu, un izdevumus, kas radušies, atgūstot no Garantijas fonda izmaksātās apdrošināšanas atlīdzības regresa kārtībā;".

31. Izteikt 57. pantu šādā redakcijā:

"**57. pants. Ceļu satiksmes negadījumu novēršana**

(1) Ceļu satiksmes negadījumu novēršana ir pasākumu kopums, kas vērsts uz ceļu satiksmes drošību, lai:

1) nodrošinātu preventīvos pasākumus ceļu satiksmes drošības jomā;

2) informētu un izglītotu ceļu satiksmes dalībniekus;

3) mazinātu ceļu satiksmes negadījumu iestāšanās biežumu;

4) novērstu un mazinātu ceļu satiksmes negadījumu sekas.

(2) Ceļu satiksmes negadījumu novēršanas pasākumu veikšanai apdrošinātāji katru ceturksni ieskaita Transportlīdzekļu apdrošinātāju biroja kontā divus procentus no parakstīto apdrošināšanas prēmiju summas, kas norādīta apdrošināšanas līgumā tā noslēgšanas brīdī, atskaitot šā likuma [10. pantā](https://likumi.lv/doc.php?id=87547#p10) minētajos gadījumos transportlīdzekļa īpašniekam vai – transportlīdzekļa līzinga gadījumā – transportlīdzekļa reģistrācijas apliecībā norādītajam transportlīdzekļa turētājam atmaksāto prēmijas daļu. Šā likuma [14. panta](https://likumi.lv/doc.php?id=87547#p14) otrajā un trešajā daļā minētajos gadījumos parakstītā apdrošināšanas prēmija ir apdrošināšanas līguma noslēgšanas brīdī aprēķinātā prēmija, no kuras atskaitīts apdrošināšanas prēmijas maksājuma samazinājums, ko apdrošinātājam kompensē Transportlīdzekļu apdrošinātāju birojs no Garantijas fonda.

(3) Par naudas izlietojumu lemj Ministru kabineta izveidota konsultatīva institūcija, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā, lai paaugstinātu vispārējo ceļu satiksmes drošības līmeni valstī, – Ceļu satiksmes drošības padome, ievērojot, ka ne mazāk par pusi no šā panta otrajā daļā minētajiem līdzekļiem izmanto Iekšlietu ministrijas padotībā esošās iestādes."

32. Papildināt 58. panta pirmo daļu pēc vārdiem "Valsts tehniskās uzraudzības aģentūras" ar vārdiem "Autotransporta direkcijas".

33. Papildināt pārejas noteikumus ar 19. punktu šādā redakcijā:

"19. Grozījumi šā likuma 15. panta pirmās daļas 1. un 2. punktā stājas spēkā 2019. gada 1. janvārī."

Finanšu ministre

Dana Reizniece-Ozola